PATVIRTINTA

Švenčionių Juliaus Siniaus meno

mokyklos direktoriaus

2020 m. kovo 20 d. įsakymu Nr. V-14

**ŠVENČIONIŲ JULIAUS SINIAUS MENO KOKYKLOS MOKYMO NUOTOLINIU BŪDU TAISYKLĖS**

**I SKYRIUS**

**BENDROSIOS NUOSTATOS**

1. Švenčionių Juliaus Siniaus meno mokyklos (toliau – mokyklos) mokymo nuotoliniu būdu taisyklės (toliau – Taisyklės) yra skirtos ugdymo proceso nuotoliniu būdu vykdymui iki bus atnaujintas įprastas ugdymo procesas. Taisyklės parengtos vadovaujantis Rekomendacijomis dėl ugdymo proceso organizavimo nuotoliniu būdu, patvirtintomis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 ir Rekomendacijomis dėl profesinio mokymo organizavimo nuotoliniu būdu, patvirtintomis Lietuvos Respublikos švietimo, mokslo ir sporto ministro 2020 m. kovo 19 d. įsakymu Nr. V-396.

2. Laikinai organizuojant ugdymą nuotoliniu būdu (esant koronaviruso grėsmei), mokymo sutartys nekeičiamos.

3. Mokyklos mokytojai ir administracija internetinėje svetainėje teikia visą reikalingą informaciją apie mokymo/-si galimybes nuotoliniu būdu bei kontaktus, kuriais galėtų gauti pagalbą mokiniai, jų tėvai (globėjai, rūpintojai).

4. Mokyklos mokytojai iki kovo 27 d. parengia skaitmeninę mokomąją medžiagą, užduotis, skirtas mokiniams mokytis nuotoliniu būdu, mokytojai pasiruošia mokyti nuotoliniu būdu.

5. Mokyklos administracija koordinuoja mokytojų pasirengimą organizuoti mokymą nuotoliniu būdu ir teikia mokiniams, jų tėvams (globėjams, rūpintojams), mokytojams pagalbą.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

6. Siekiant pasirengti ugdymo procesą organizuoti nuotoliniu būdu, mokykla:

6.1. įsivertinusi pasirengimą dirbti nuotoliniu būdu: technologines galimybes, turimas skaitmenines priemones, mokytojų kompetenciją, mokinių amžių ir jų aplinkos socialinę ekonominę padėtį, pasirinko nuotolinio mokymosi aplinkas, kurios užtikrins ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu nerealiuoju (asinchroniniu) laiku. ;

6.2. įvertinę, kiek mokinių gali turėti prieigą prie pasirinktos programinės įrangos mokymuisi nuotoliniu būdu, mokykla domėsis ar aprūpinti mokiniai internetiniu ryšiu (mobiliojo ryšio kortele su mobiliais duomenims);

6.3. paskiria skaitmeninių technologijų kuratorių, kuris konsultuotų mokytojus ir mokinius technologijų naudojimo klausimais;

6.4. paskelbia mokyklos internetinėje svetainėje kontaktinę informaciją, kur mokytojai ir mokiniai galės kreiptis į skaitmeninių technologijų administratorių dėl techninės pagalbos;

6.5. pasitarimus mokykloje ir su savininko teises ir pareigas įgyvendinančia Lietuvos Respublikos švietimo, mokslo ir sporto ministerija organizuoja pasitelkiant telekomunikacijos priemones.

6.6. susitarė:

6.6.1. mokinių ir mokytojų komunikavimui naudoti , elektroninį paštą, uždaras Facebook grupes, eTest.lt testavimo sistemą, Viber, Skype, Messenger programas, virtualią mokymosi aplinką vmpa.lt ir skambučius;

6.6.2. dėl ugdymo organizavimo: dalykų mokymosi užduotis, teorinę ir kitą ugdymui(si) reikalingą medžiagą ar informaciją talpinti dienyne pagal patvirtintą 2019/2020 m.m. antro pusmečio pamokų tvarkaraštį; mokiniai, kaip ir mokiniai turintys specialiuosius ugdymosi poreikius, galės paprašyti mokytojo pagalbos ir paaiškinimų, gauti grįžtamąjį ryšį;

6.6.3. bendravimą su tėvais (globėjais, rūpintojais) organizuoti Facebook ir Skype programų, skambučių pagalba darbo dienomis nuo 8.00 iki 17.00 val.;

6.6.4. esant reikalui, mokytojai pagal pateiktus užsakymus siunčia mokomąją medžiagą;

6.6.5. grupių vadovai pasitikrina kontaktinius duomenis, kurie gali būti reikalingi kontaktuoti su mokiniais ar nepilnamečių mokinių tėvais (globėjais, rūpintojais);

6.7. ne vėliau kaip iki 2020 m. kovo 25 d. informuoti mokinių tėvus (globėjus, rūpintojus), kaip bus organizuojamas ugdymas.

**III SKYRIUS**

**PROFESINIO MOKYMO TURINIO ĮGYVENDINIMO NUOTOLINIU BŪDU**

**PLANAVIMAS**

**7**. Mokytojas, iki bus atnaujintas įprastas mokymo procesas, koreguoja neformalaus ugdymo turinio įgyvendinimo nuoseklumą vadovaudamasis šiomis nuostatomis:

7.1. nuotoliniu būdu įgyvendinama neformalaus mokymo programų teorinio mokymo dalis, išskyrus atvejus, kai neformalaus mokymo programoje numatyti mokymosi rezultatai gali būti pasiekiami informacijos ir ryšio technologijų priemonėmis ir teikėjas užtikrina mokymo kokybę.

7.2. dalis neformalaus mokymo programų praktinio mokymo, atsižvelgiant į mokyklos galimybes ir neformalaus mokymo programos ypatumus, gali būti įgyvendinama naudojant informacijos ir ryšio technologijų priemones, jei mokykla užtikrina mokymo kokybę, ir / ar dalis praktinio mokymo gali būti atidedama, iki bus atnaujintas įprastas mokymo procesas;

7.3. mokykla laikosi mokymo programoje nustatytos apimties ir jų įgyvendinimo sekos;

7.4. neformalaus mokymo programos turinio įgyvendinimas, atsižvelgiant į programos apimtį ir į situaciją šalyje dėl koronoviruso grėsmės, mokyklos nuožiūra gali būti planuojamas etapais.

7.5. mokytojams rekomenduojama panaudoti laiką mokinių nuotolinėms konsultacijoms teikti, vertinimui vykdyti;

7.6. mokytojai patikslina taikant nuotoliniam mokymui teikėjo naudojamas priemones (pvz., užduočių sąsiuvinius, elektronines knygas, konspektus, technologines korteles ir kt.).

**IV SKYRIUS**

**NUOTOLINIO MOKYMO VYKDYMAS**

8. Mokytojams, neturintiems galimybės dirbti iš namų, sudaromos sąlygos mokykloje prisijungti prie nuotolinio mokymosi aplinkos.

9. Mokymo medžiaga gali būti popierinė (pvz., mokinių turimi natų vadovėliai, dailės aplankai-užrašai, sąsiuviniai), tačiau užduotys turi būti pateiktos skaitmeninėse aplinkose su nuorodomis, (pvz. „Google“ , Messenger, Zoom programėlių dokumentai ir kt.).

10. Mokytojams rekomenduojama organizuoti vaizdo konferencijas konsultacijoms teikti, pamokoms organizuoti ir kt., naudotis vaizdo paskaitų kambariais ir, vedant pamokas nuotoliniu būdu, įrašyti jas ir tokiu būdu pradėti kurti turinį jau dabar, papildant jį įvairiais skaitmeniniais ištekliais.

11. Mokytojams rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

Muzikos skyriaus užduočių kuratorius- mok. L.Girulskienė,

Dailės skyriaus užduočių kuratorius - mok I.Kerulienė,

Choreografijos skyriaus užduočių kuratorė- mok R.Grigianecienė.

**V SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA**

**PAGALBA**

12. Ugdymo programoms įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:

12.1.  **Emokykla** [(http://lom.emokykla.lt/public/](http://lom.emokykla.lt/public/)), ZOOM <https://zoom.us/>, <https://klase.eduka.lt> – skaitmeninių priemonių paieška;

12.2. **Ugdymo sodas** (<https://sodas.ugdome.lt/mokymo-priemones>) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

12.3 projektų medžiaga .

12.4. individuali video ir audio sukaupta medžiaga ir natos.

12.5. elektroninė mokymosi aplinka EMA ([www.emapamokos.lt](http://www.emapamokos.lt)) .

13. Rekomenduojama sekti nuorodas į kitą metodinę medžiaga nuotoliniam mokymui pagal dalykus. Ši medžiaga nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

14. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu.

15. Rekomenduojama susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni.

16. Siūloma kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.

17. Mokytojams siūloma naudotis atviraisiais ištekliais kitomis kalbomis, pvz., anglų kalba Khan Academy (https://www.khanacademy.org/), „[European Schoolnet“](http://www.europeanschoolnet.org/) (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių teikėjų (<http://lreforschools.eun.org/web/guest>, https://www.schooleducationgateway.eu/en/pub/ index.htm ir kt.)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**